મને યાદ છે મારા નેનપુરના આશ્રમમાં અમે સૌ આંદોલનકારીઓ ‘મહાગુજરાત’ની માગણી સાથે ઉપવાસ પર બેઠેલા ત્યારે સરકારી અધિકારીઓ, સરકારી સલાહકારો, સરકારી ભક્તો, સરકારી સંતો અને સરકારી સાહિત્યકારો અમને ઉપવાસ છોડી દેવાનું સમજાવવા આવતા પણ અમે અમારાં લક્ષ્યમાંથી સહેજ પણ ડગ્યા નહોતા, જોકે આજે તો ઉપવાસ પર બેઠેલાઓને આવી ‘સરકારી વસાહતો’ ઉપવાસ છોડી દેવાનું સમજાવવા આવે છે અને ઉપવાસીઓ ‘સૌની લાગણીને માન આપી અમે અમારી જાતને ઉપવાસમુક્ત કરીએ છીએ’ એવું ગર્વથી કહેતા હોય છે.